wickkiey/tamil-wikipedia-chunked huggingface dataset:
# பாரடைஸ் லாஸ்ட்

**பாரடைஸ் லாஸ்ட்"** (*Paradise Lost*) என்பது 17-ஆம் நூற்றாண்டின் ஆங்கிலேயக் கவிஞரான ஜான் மில்டன் (1608-1674) எழுதிய காப்பியம் ஆகும். 1667ஆம் ஆண்டில் வெளியிடப்பட்ட முதல் பதிப்பு, பத்து ஆயிரம் வரிகள் கொண்ட பத்து நூல்களைக் கொண்டிருந்தது. 1674 இல் வெளிவந்த இரண்டாவது பதிப்பானது, பன்னிரண்டு புத்தகங்களாக சிறிய திருத்தங்களைக் கொண்டதாகவும், விரிவுரையில் ஒரு குறிப்பும் இடம்பெற்றதாகவும் வெளிவந்தது. இது மில்டனின் முக்கிய படைப்பு என்று விமர்சகர்களால் கருதப்படுகிறது, மேலும் அவரது காலத்தின் மிகப்பெரிய ஆங்கில கவிஞர்களில் ஒருவராக அவரது புகழை உறுதிப்படுத்த உதவியது.  
இந்த கவிதை விவிலியத்தை தழுவி எழுதப்பட்டுள்ளது. முதல் புத்தகத்தில் கடவுளால் படைக்கப்பட்ட ஈடன் கார்டன் என்ற அழகான தோட்டத்தில் ஆதாமும் ஏவாளும் மகிழ்ச்சியாக வாழ்ந்து கொண்டிருந்ததையும் அத்தோட்டத்தில் சாத்தான் நுழைந்து இருவரையும் தனது பேச்சாற்றலால் தனது பக்கம் ஈர்த்து கடவுளுக்கு எதிராக செயல்பட வைப்பதையும் எழுதியுள்ளார் .  
இழந்த சொர்க்கம் என்பது ஆதாம் ஏவாள் பற்றிய கதை. இருவரும் ஈடன் தோட்டத்தில் எப்படி படைக்க பட்டார்கள் ஏன் வெளியேற்றப்பட்டார்கள் என்பதை கூறுகிறது. மேலும் சாத்தான் இக்கதையின் முக்கிய கதாபாத்திரமாக திகழ்கிறது. சாத்தான் ஒருமுறை கடவுளுக்கு எதிராக செயல்பட்டது அதனால் சொர்க்கத்தில் இருந்து நரகத்திற்கு அனுப்பப்பட்டது. சாத்தான் கடவுளை பழிவாங்க நினைத்தது. தனது உண்மையான உருவத்தில் இருவரையும் சந்திக்க இயலாமையால் பாம்பு உருவம் எடுத்து சந்திக்கிறது. கடவுள், ஆதாம் ஏவாள் அப்பழத்தை சாப்பிடக்கூடாது என்று கூறினார். ஆனால் சாத்தான் அப்பழத்தை சாப்பிடுமாறு தூண்டியது. அப்பழத்தை சாப்பிட்டவுடன் கடவுளின் வார்த்தையை மீறி விட்டோம் என குற்ற உணர்வு அவர்களுக்கு ஏற்படுகின்றது பிறகு சாத்தான் மகிழ்ச்சியாக நரகத்திற்கு திரும்புகின்றது. அப்போது மனித இனத்தின் சரிவு ஏற்படுகிறது.
# பாரடைஸ் லாஸ்ட்

## மொழிபெயர்ப்புகள்

இக் காப்பியத்தின் முதல் நூலை மட்டும் *சுவர்க்க நீக்கம்* *முதற்காண்டம்* (1895) எனும் பெயரில் தமிழில் மொழிபெயர்த்து விரிவுரை மற்றும் மில்ட்டன் வாழ்க்கைக் குறிப்புடன் வெ. ப. சுப்பிரமணிய முதலியார் வெளியிட்டார்.**  
*இழந்த சொர்க்கம்:* *காவியம்* (2020) எனும் மொழிபெயர்ப்பை எச். முஜீப் ரஹ்மான், அமேசான் கிண்டில் பதிப்பாக வெளியிட்டார்.
# மு. ஜான் வின்சென்ட்

**மு. ஜான் வின்சென்ட்** என்பவர் தமிழக அரசியல்வாதியும், முன்னால் சட்டமன்ற உறுப்பினரும் ஆவார். இவர் மூன்று முறை சட்டமன்ற உறுப்பினராக இருந்துள்ளார். இவர்1977 தேர்தலில் ஜனதா கட்சி வேட்பாளராகவும், 1980 மற்றும் 1984 தேர்தல்களில் அண்ணா திராவிட முன்னேற்ற கழக வேட்பாளராகவும், நாங்குநேரி தொகுதியில் இருந்து தமிழ்நாடு சட்டமன்றத்தில் தேர்ந்தெடுக்கப்பட்டார்.
# எம். எஸ். மணி

**எம். எஸ். மணி** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1962 மற்றும் 1967 ஆம் ஆண்டு நடந்த சட்டமன்றத் தேர்தல்களில், திராவிட முன்னேற்ற கழக வேட்பாளராக, திருச்சிராப்பள்ளி-I சட்டமன்றத் தொகுதியிலிருந்து, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# ஏ. எம். ராஜா (அரசியல்வாதி)

**ஏ. எம். ராஜா** (அய்யம்பாளையம் மாசாகவுண்டர் ராஜகவுண்டர்) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1928 ஆம் ஆண்டு பிறந்தார். 1967 மற்றும் 1971 ஆம் ஆண்டு நடந்த சட்டமன்றத் தேர்தல்களில் பவானி தொகுதியில் இருந்து, திராவிட முன்னேற்றக் கழக வேட்பாளராக, தமிழ்நாடு சட்டசபைக்குத் தேர்ந்தெடுக்கப்பட்டார். இவர் பல்கலைக் கழகத்திலிருந்து (தமிழ் வரலாறு மற்றும் இலக்கியத்தில் பட்டம் பெற்றவர்) பட்டம் பெற்றார். இவரது குடும்பத்தில் இவரே முதல் பட்டதாரியாவார். அரசியலில் இவர் வாழ்நாள் முழுவதும் ஆர்வமுள்ளவராக இருந்தார். மாநில அளவில் அவர் முக்கியமாக கல்வி சீர்திருத்தத்துடன் அனைத்து சாதியினருக்கும் உயர்கல்வியை அணுகுவதன் மூலம் முக்கியத்துவம் அளித்தார்.
# என். துரை பாண்டியன்

**என். துரை பாண்டியன்** என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967 ஆம் ஆண்டு நடந்த சட்டமன்றத் தேர்தலில், நாங்குநோி தொகுதியிலிருந்து, இந்திய தேசிய காங்கிரசு கட்சி வேட்பாளராகப் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.
# மணப்படைவீடு

**மணப்படைவீடு** என்ற கிராமம் தமிழ்நாடு மாநிலத்தில், தஞ்சை மாவட்டம், கும்பகோணம் ஒன்றியம், திருவலஞ்சுழி ஊராட்சியில் உள்ளது. இது **மணப்படையூர்** என்றும் அழைக்கப்படுகிறது.
# மணப்படைவீடு

## சிறப்பு

இவ்வூர் வரலாற்று சிறப்பு மிக்கது. இராசராச சோழனின் படைவீடுகளில் ஒன்று. இது கல்கியின் பொன்னியின் செல்வன் புதினத்தில் குறிப்பிடப்பட்டுள்ளது. இராசராசனின் படையில் உள்ள படைவீரர்கள் குடி இருந்த ஊர்கள் படைவீடுகள் என அழைக்கப்பட்டன.
# மணப்படைவீடு

## பிற படைவீடுகள்

மணப்படைவீட்டை சுற்றி உள்ள பிற படைவீடுகள் பின்வருமாறு, புதுப்படைவீடு, பம்பப்படைவீடு, ஆரியப்படைவீடு.
# லதா அதியமான்

**லதா அதியமான்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2009 ஆம் ஆண்டு நடந்த இடைத்தேர்தலில் திருமங்கலம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தன்னை எதிர்த்துப் போட்டியிட்ட, அண்ணா திராவிட முன்னேற்றக் கழகத்தின் போட்டியாளரான, முத்துராமலிங்கத்தை 40,000 வாக்குகள் வித்தியாசத்தில் தோற்கடித்தார்.
# பி. வி. கதிரவன்

**பி. வி. கதிரவன்** (*P. V. Kathiravan*) என்பவர் இந்திய அரசியல்வாதியும் தமிழகத்தின் முன்னாள் சட்டமன்ற உறுப்பினரும் ஆவார். இவர் தமிழகசட்டமன்ற உறுப்பினராக உசிலம்பட்டி சட்டமன்றத் தொகுதியிலிருந்து தேர்ந்தெடுக்கப்பட்டார்.இவர் அனைத்திந்திய பார்வார்டு பிளாக்கு கட்சியைச் சாா்ந்தவா்.  
இவர் பி. என். வல்லரசுவின் மருமகன் ஆவார். பி. என். வல்லரசு 1989 மற்றும் 1996ஆம் ஆண்டில் உசிலம்பட்டி சட்டமன்றத் தொகுதியில் வெற்றி பெற்றவா்.
# செ. மா. வேலுச்சாமி

**செ. மா. வேலுச்சாமி** (*S. M. Velusamy*) ஓர்இந்தியஅரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் கோயம்புத்தூர் மாநகராட்சியின்முன்னாள் பெருநகரத் தந்தையும் ஆவார். இவர்அனைத்திந்திய அண்ணா திராவிட முன்னேற்றக் கழகத்தைச் சார்ந்தவர் ஆவார். இவர் 2001, 2006சட்டமன்றத் தேர்தல்களில்பல்லடம் சட்டமன்றத் தொகுதியிலிருந்துதேர்ந்தெடுக்கப்பட்ட சட்டமன்ற உறுப்பினர் ஆவார்.
# வி. சுப்பையா நாயக்கர்

**வி. சுப்பையா நாயக்கர்** (*V. Subbaiah Naicker*)(பிறப்பு-பிப்ரவரி, 20, 1909) என்பவர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். இவர் இன்றைய தூத்துக்குடி மாவட்டம் அய்யனேரியைச் சார்ந்தவர். சுப்பையா நாயக்கர், 1957 தேர்தலில் கோவில்பட்டி தொகுதியிலிருந்து சுயேட்சை வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.
# ஆ. வெள்ளைச்சாமி

**ஆ. வெள்ளைச்சாமி** (*A. Vellaisamy*) இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். அண்ணா திராவிட முன்னேற்ற கழகத்தின் வேட்பாளராக 1977ஆம் ஆண்டு மற்றும் 1980 தேர்தல்களில் ஆத்தூர் தொகுதியில் போட்டியிட்டார். இவருக்கு சபரிநாத் வெள்ளைச்சாமி என்ற மகனும் ஒரு மகளும் உள்ளனர்.
# எஸ். அண்ணாமலை

**எஸ். அண்ணாமலை** (*S. Annamalai*) என்பவர்இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். செங்கல்பட்டு மாவட்டம் ஆலந்தூரை சார்ந்த அண்ணாமலை 7ஆம் வகுப்பு வரை கல்வி பயின்றுள்ளார். இவர்1991ஆம்ஆண்டுநடந்ததேர்தலில்ஆலந்தூர்சட்டமன்றத் தொகுதியில் இருந்துஅண்ணாதிராவிடமுன்னேற்றக்கழகத்தின்சார்பில் போட்டியிட்டுவெற்றிபெற்றார்.
# அ. பொன்னுசாமி

**அ. பொன்னுசாமி** (*A. Ponnusamy*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் ஈரோடு மாவட்டம் பெத்தாம் பாளையத்தினைச் சேர்ந்தவர். பொன்னுசாமி பெருந்துறை கழக உயர்நிலைப் பள்ளியிலும், சென்னையிலுள்ள பச்சையப்பன் கல்லூரி, சர் தியாகராசர் கல்லூரி, இசுடாலின் மருத்துவக் கல்லூரி உள்ளிட்ட கல்வி நிலையங்களில் கல்வி பயின்றுள்ளார். மருத்துவத்தில் முது நிலை பட்டமும் பெற்றுள்ளார். இவர் அனைத்திந்திய அண்ணா திராவிட முன்னேற்றக் கழகத்தின் வேட்பாளராக, 1977ஆம் ஆண்டு மற்றும் 1984 தேர்தல்களில் பெருந்துரை தொகுதியிலிருந்து தேர்ந்தெடுக்கப்பட்டார்.
# கே. ஜி. பி. ஞானமூர்த்தி

**கே. ஜி. பி. ஞானமூர்த்தி** (K. G. P. Gnanamoorthy) (பிறப்பு மார்ச் 13, 1968) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் விழுப்புரம் மாவட்டம் திருநாவலூர் வட்டம் கருவேப்பிலை பாளையத்தினைச் சார்ந்தவர். 2001ஆம் ஆணடு தமிழ்நாடு சட்டமன்றத் தேர்தலில்திருநாவலூர் தொகுதியில் அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# எம். பி. பெரியசாமி

**எம். டி. பெரியசாமி** ஓர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். இவர் 1952 மற்றும் 1957 ஆகிய ஆண்டுகளில் நடந்த தேர்தல்களில் நாமக்கல் தொகுதியில் இருந்து, இந்திய தேசிய காங்கிரசு சார்பாகப் போட்டியிட்டு தமிழக சட்டசபைக்குத் தேர்ந்தெடுக்கப்பட்டார். இரு தேர்தல்களிலும் அந்த தொகுதியிலிருந்து வெற்றி பெற்றவர்களில் ஒருவராக இருந்தார்.
# வி. கே. சின்னசாமி

**வி. கே. சின்னசாமி** (*V. K. Chinnaswamy*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977, 1984, 1989, 1991 ஆகிய ஆண்டுகளில் நடைபெற்ற சட்டமன்றத் தேர்தல்களில், பவானிசாகர் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1989 தேர்தலில் அண்ணா திராவிட முன்னேற்ற கழகம் (ஜெயலலிதா) கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1998ஆம் ஆண்டு நடந்த மக்களவைத் தேர்தலில், கோபிச்செட்டிப்பாளையம் மக்களவைத் தொகுதியிலிருந்து, அண்ணா திராவிட முன்னேற்ற கழகம் கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# எல். அய்யலுசாமி

**லி. அய்யலுசாமி** (*L. Ayyalusamy*) என்பவர் இந்திய அரசியல்வாதியும், தமிழ்நாடு சட்டமன்ற முன்னாள் உறுப்பினரும் ஆவார். 1996 தேர்தலில் கோவில்பட்டி தொகுதியில் இருந்து இந்தியப் பொதுவுடைமைக் கட்சியின் வேட்பாளராக தமிழ்நாடு சட்டசபைக்குத் தேர்ந்தெடுக்கப்பட்டார். கோவில்பட்டி அருகே உள்ள பெருமாள்பட்டியில் வசித்து வந்த இவர் அகவை முதிர்வு காரணமாக தனது 92ஆவது அகவையில் 23 அக்டோபர் 2020 அன்று இறந்தார்.
# பு. செ. முத்துச்செல்வன்

**பு. செ. முத்துச்செல்வன்** (*P. S. Muthuselvan*) (பிறப்பு 12 சூன் 1932) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். முத்துச்செல்வன் இலால்குடியில் பள்ளிக் கல்வினையும் திருச்சிராப்பள்ளி தேசியக் கல்லூரி மற்றும் ஜமால் முகமது கல்லூரியில் கல்லூரிக் கல்வியினை முடித்துள்ளார். இவர் 1967 மற்றும் 1971 ஆண்டு சட்டமன்றத் தேர்தலில் முசிறி தொகுதியிலிருந்து, திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ந. குப்புசாமி

**ந. குப்புசாமி** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் வேட்பாளராக, 1977ஆம் ஆண்டு மற்றும் 1980ஆம் ஆண்டு நடைபெற்ற தேர்தல்களில், மொராப்பூர் தொகுதியில் இருந்து, தமிழ்நாடு சட்டசபைக்குத் தேர்ந்தெடுக்கப்பட்டார்.
# கெல்வின் பரிசு

**கெல்வின் பதக்கம் மற்றும் பரிசு** (*Kelvin Medal and Prize*) என்பது இயற்பியல் நிறுவனத்தால் வழங்கப்படும் பரிசு ஆகும். இப்பரிசானது 1994ஆம் ஆண்டு கெல்வின் பிரபுவின் பெயரால் நிறுவப்பட்டது. இது ஒவ்வொரு ஆண்டும் இயற்பியலில் சிறந்த பங்களிப்பு மற்றும் சமூகத்திற்கு எளிய வகையில் இயற்பியலைப் புரியவைத்த தனிநபருக்கு வழங்கப்படுகிறது.  
*கெல்வின் தங்கப்பதக்கம் ("Kelvin Gold Medal") கெல்வின் பரிசிலிருந்து வேறுபட்டது. இது பொறியியல் நிறுவனத்தின் சிறந்த தலைவர்களைக் கௌரவிக்க வழங்கப்படுவதாகும்).*
# ந. தங்கவேல்

**ந. தங்கவேல்** (*N. Thangavel*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். 1989 மற்றும் 1996 தேர்தல்களில் குன்னூர் தொகுதியிலிருந்து, திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இத்தொகுதியானது பட்டியல் சாதியினரும் பட்டியல் பழங்குடியின வேட்பாளர்களுக்கு ஒதுக்கப்பட்ட ஓர் தனித்தொகுதியாகும். இவர் 8 சூலை, 1997ஆம் ஆண்டு இறந்தார்.
# ஆர். எஸ். ஆறுமுகம்

**ஆர். எஸ் ஆறுமுகம்** (*Arumugam, R.S.*) என்பவர் இந்திய அரசியல்வாதி ஆவார். இவர் சட்டமன்ற உறுப்பினராக இருந்தார். 1952 மற்றும் 1962 தேர்தல்களில் இவர் திருநெல்வேலி மாவட்டம் கங்கைகொண்டான் தொகுதியிலிருந்து இந்திய தேசிய காங்கிரசு வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.  
1984 தேர்தலில் ஓட்டப்பிடாரம் தொகுதியில் இருந்து இந்திய தேசிய காங்கிரஸ் வேட்பாளராக தமிழ்நாடு சட்டமன்றத்தில் மீண்டும் தேர்ந்தெடுக்கப்பட்டார்.  
1967 ஆம் ஆண்டு மக்களவைத் தேர்தலில் தென்காசி மக்களவை தொகுதியில் இருந்து இந்திய தேசிய காங்கிரஸ் வேட்பாளராக அவர் 4-வது மக்களவைக்கு தேர்ந்தெடுக்கப்பட்டார். இவர் 1971 ஆம் ஆண்டு மக்களவைத் தேர்தலில் ஏ.எம். செல்லசாமியிடம் அதே தொகுதியில் தேற்றார்.
# இமிக் பெமோஸ்

**பெமோசு** *(FAMOS)* **fast analysis and monitoring of signals** எனும் ஆங்கிலத் தொடரின் முதலெழுத்துக் குறுக்கம்) என்பது படிமப் பகுப்பாய்வுக்கான வரைவியல் தரவு பகுப்பாய்வு நிரலாகும். இது அளவீட்டு விளைவுகளை மதிப்பீடு செய்துக் காட்சிப்படுத்துகிறது. இந்த நிரலை 1987 இல் பெர்லின் நகரத்து செருமானியக் குழுமமான இமிக் ஓர்வு, அளவீட்டு நிறுவனம்(அளவீடும் கட்டுப்பாடும்) விண்டோசு 3.11. க்காக உருவாக்கியது. குழும மதிப்பீட்டின்படி, இது எவ்வளவு பெரிய தரவுக் கணங்களையும் உயர்வேகத்தில் கையாண்டு காட்சிப்படுத்தும் நிரலாகும்.
# இமிக் பெமோஸ்

## அகல் விரிவான தரவுப் படிவங்களை தளமிறக்கல்

பெமோசு(FAMOS) என்பது, Excel, Binary, அல்லது ASCII கோப்புகள் போன்ற பலவகை கோப்புப் படிவங்களில் இருந்து தரவைத் தள மிறக்கவல்லதாகும். ஒரு கோப்பு உதவிநிரலுடன், இதனால் பல்வேறு தளமிறக்க வடிப்பிகளை உருவாக்க இயலும். இந்தத் தரவுகளை பலவகை வரைவியல் வழிமுறைகளில் காட்சிப்படுத்த முடியும். தகவலை சேர்த்துச் சிட்டையிட்டுக் கையாளலாம்.
பெமோசால் தனிக்கிடங்கிலோ ASCII அல்லது Excel கோப்புப் படிவங்களில் தேக்கிவைக்க முடியும்.
# இமிக் பெமோஸ்

## தரவுப் பகுப்பாய்வு

தளமிறக்கிய தரவுகளை மாந்த ஆற்றலாலோ தன்னியக்க வழிமுறைகளாலோ பல்வேறு கணிதவியல் இயக்கிகளைப் பயன்படுத்தி உருமாற்றலாம். மின்னனியல் வடிகட்டி, கதிர்நிரல் பகுப்பாய்வு, தரவுகளின் ஒருங்கியைந்த காட்சிப்படுத்தல், காணொலிசார் வரிசைகள், தன்னியக்க, அளவீட்டு அமைப்புச் செந்தமாக்கக் கழகத்தின் ASAM-ODS தரவுப் படிமம் போன்றவற்றுக்கான விரிவாக்க மென்பொருள்களை FAMOS அளிக்கவல்லது. மேலும், தனியாட் கணினி ஒலியட்டைவழி தரவுகளை மீட்டுக் கேட்கலாம்.
# இமிக் பெமோஸ்

## ஆவணமாக்கம்

பெமோசு தனது "அறிக்கையாக்க நிரல்" வழியாக, ஆவணங்களையும் அச்சிடும்போது தானாக மறையவல்ல பல்வேறு உரையாடல் கூறுகளும் கட்டுபாடுகள் அமைந்த வரைவியல் திட்டமிடல்களும் கொண்ட ஆய்வக அறிக்கையையும் உருவாக்க வல்லது. மேலும், உருவாக்கிய அறிக்கைகளின் பகுதி அல்லது முழுமையான தன்னியக்க உட்கூறுகளைத் தரும் வார்ப்புருக்களையும் பல்வேறு உள்ளீட்டுத் தரவுகளையும் பயன்படுத்தி பின்திருத்தச் செயல்முறைக்கு ஆட்படுத்தலாம்
# அ . ராஜன்

**அ. ராஜன்** (*A. Rajan*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2006 ஆம் ஆண்டு நடந்த சட்டமன்றத் தேர்தலில் கன்னியாகுமரி மாவட்டத்தின், நாகர்கோவில் தொகுதியில் இருந்து, திராவிட முன்னேற்றக் கழக வேட்பாளராக, தமிழக சட்டசபைக்குத் தேர்ந்தெடுக்கப்பட்டார். பின்னர் அ. ராஜன் அதிமுக அவைத் தலைவர் தளவாய் சுந்தரம் முன்னிலையில் அதிமுகவில் இணைந்தார்.
# செ. சிவசாமி

**செ. சிவசாமி** (*C. Sivasamy*)(பிறப்பு 27 சூன் 1957) என்பவர் இந்திய அரசியல்வாதியும், இந்திய நாடாளுமன்ற உறுப்பினராக தமிழ்நாட்டிலிருந்து தேர்ந்தெடுக்கப்பட்டவரும் ஆவார். திருப்பூர் மாவட்டம் அவிநாசியினைச் சார்ந்த இவர், மதுரை காமராசர் பல்கலைக்கழகத்தில் முதுகலைப் பட்டம் பெற்றுள்ளார்.
# செ. சிவசாமி

## சட்டமன்றஉறுப்பினர்

சிவசாமி, 2001-ஆம் ஆண்டு நடைபெற்ற தமிழ்நாடு சட்டமன்ற தேர்தலில்திருப்பூர் சட்டமன்றத் தொகுதியில் வெற்றி பெற்றார். 1996 ஆம் ஆண்டு நடைபெற்ற தேர்தலில் இந்தியப் பொதுவுடைமைக் கட்சி வேட்பாளர் கே. சுப்பராயனுக்கு எதிராக போட்டியிட்டுத் தோல்வியுற்றார்.
# செ. சிவசாமி

## நாடாளுமமன்றஉறுப்பினர்

சிவசாமி 2009ஆம் ஆண்டு நடைபெற்ற நாடாளுமன்ற பொதுத்தேர்தலில் அண்ணா திராவிட முன்னேற்ற கழக வேட்பாளராக திருப்பூர் தொகுதியிலிருந்து மக்களவைக்கு தேர்ந்தெடுக்கப்பட்டார்.
# சீகுபான் குறியீடு

**சீகுபான் குறியீடு** (*Siegbahn notation*) எக்சு-கதிர் நிறமாலையியலில் தனிமங்களின் பண்புகளுக்கு ஏற்றவாறு நிறமாலை வரிகளைப் பெயரிடுவதற்காகப் பயன்படுத்தப்படுகிறது. இக்குறியீட்டை மன்னே சீகுபான் அறிமுகப்படுத்தினார்.  
ஊடுகதிர் உமிழ்வு அலைமாலையில் உள்ள பண்புக்கூறுகள் அணு அணுகுமுறைகளை ஒத்திருக்கின்றன, இங்கு ஒரு இலத்திரன் ஒரு அணுவின் உள் கூடுகளில் உள்ள ஒரு காலியிடத்திற்குத் தாவுகிறது. ஊடுகதிர் குழாயில் உள்ள இலத்திரன்களுடன் ஏனைய உடனொளிர் எக்சு-கதிர்கள் அல்லது அணுக்கருவின் கதிரியக்கத் தேய்வு மூலமான துகள்களுடனான மோதல்களில் உட்கூடுகளில் துளை (காலியிடம்) உருவாக்கப்படுகிறது.  
நிறமாலையியலில் இக்குறியீடு மிகப் பரவலாகப் பயன்படுத்தப்படுகிறது என்றாலும், இந்த குறியீடானது ஒத்திசைவானது அல்ல, பெரும்பாலும் குழப்பம் தருகிறது. இக்காரணத்தால், பன்னாட்டு தனி மற்றும் பயன்பாட்டு வேதியியல் ஒன்றியம் (IUPAC) வேறொரு புதிய குறியீட்டை அறிமுகப்படுத்தியது. கீழேயுள்ள அட்டவணையில் சில பெயர்கள் இரு குறியீடுகளாலும் காட்டபட்டுள்ளன:  
**சீகுபான் குறியீடு**  
| K (1s<sup>−1</sup>) | L<sub>3</sub> (2p<sub>3/2</sub><sup>−1</sup>) | Kα<sub>1</sub> | K-L<sub>3</sub> |  |
| --- | --- | --- | --- | --- |
| L<sub>2</sub> (2p<sub>1/2</sub><sup>−1</sup>) | Kα<sub>2</sub> | K-L<sub>2</sub> |  |  |
| M<sub>3</sub> (3p<sub>3/2</sub><sup>−1</sup>) | Kβ<sub>1</sub> | K-M<sub>3</sub> |  |  |
| M<sub>2</sub> (3p<sub>1/2</sub><sup>−1</sup>) | Kβ<sub>3</sub> | K-M<sub>2</sub> |  |  |
| L<sub>3</sub> (2p<sub>3/2</sub><sup>−1</sup>) | M<sub>5</sub> (3d<sub>5/2</sub><sup>−1</sup>) | Lα<sub>1</sub> | L<sub>3</sub>-M<sub>5</sub> |  |
| L<sub>2</sub> (2p<sub>1/2</sub><sup>−1</sup>) | M<sub>4</sub> (3d<sub>3/2</sub><sup>−1</sup>) | Lβ<sub>1</sub> | L<sub>2</sub>-M<sub>4</sub> |  |
| M<sub>5</sub> (3d<sub>5/2</sub><sup>−1</sup>) | N<sub>7</sub> (4f<sub>7/2</sub><sup>−1</sup>) | Mα<sub>1</sub> | M<sub>5</sub>-N<sub>7</sub> | } |
# ஆர். செல்வம்

**ஆர். செல்வம்** *(R. Selvam)* ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், குளித்தலை தொகுதியிலிருந்து, தமிழ்நாடு சட்டமன்றத்திற்கு தேர்ந்தெடுக்கப்பட்டார். இவர் திராவிட முன்னேற்றக் கழகத்தின் சார்பாக போட்டியிட்ட வேட்பாளர் ஆவார்.
# உப்பு படர்தல்

**உப்பு படர்தல்** (Salt fingering) என்பது ஒரு கலவையான செயல்முறை ஆகும். சூடான உப்பு நீரானது குளிர்ந்த நன்னீருடன் கலக்கும் நிகழ்வே உப்பு படர்தல் அல்லது படிதல் ஆகும். இது இரட்டை பரவலின் உறுதியற்ற தன்மைக்கு உதாரணமாகவும் விளங்குகிறது. இது ஒப்பீட்டளவில் சூடான உப்பு நீர் ஒப்பீட்டளவில் குளிர்ந்த, புதிய நீரோடு கலக்கும்போது நிகழ்கிறது. உவர் நீரை விட சூடான நீர் எளிதில் பரவுகிறது என்ற தத்துவத்தின் அடிப்படையில் இச்செயல்பாடு நிகழ்கிறது. வெதுவெதுப்பான, உப்பு நிறைந்த தண்ணீரின் ஒரு சிறிய பகுதி, குளிர்ந்த, புதிய நீர்ப்பகுதியில் கீழ்நோக்கி மூழ்கி, அதன் உப்பை இழக்கும் முன் அதன் வெப்பத்தை இழந்து விடுகிறது. இதன் காரணமாக, அதைச் சுற்றியுள்ள தண்ணீரை விட அதிக அடர்த்தியான நீர்ப்பகுதியானது மேலும் கீழ்நோக்கிச் செல்கிறது. அதேபோல், குளிர்ந்த, புதிய நீரின் ஒரு சிறிய பகுதி மேல்நோக்கி இடம்பெயர்ந்து, சுற்றியுள்ள நீரிலிருந்து பரவுவதன் மூலம் வெப்பத்தைப் பெறுகிறது, இது சுற்றியுள்ள நீரை விட இலகுவானதாக மாற்றும், மேலும் மேலும் இது உயரச் செல்லும். முரண்பாடாக, வெப்பநிலையை விட உப்புத்தன்மை குறைவாகவே பரவுகிறது என்பது உப்பு படர்தலால் ஏற்படும் கொந்தளிப்பு காரணமாக வெப்பநிலையை வேறுபாட்டை விட உவர்தன்மை மிகவும் திறனுடன் கலக்கிறது என்பதாகும்.  
1960 ஆம் ஆண்டில் புளோரிடா மாநிலப் பல்கலைக்கழகத்தின் பேராசிரியர் மெல்வின் ஸ்டெர்ன் கணித ரீதியாக உப்புப் படர்தலை முதன்முதலில் விவரித்தார், மேலும் செயல்முறையின் முக்கியமான கள அளவீடுகள் வூட்ஸ் ஹோல் ஓசியானோகிராஃபிக் இன்ஸ்டிடியூஷனின் ரேமண்ட் ஸ்மிட் மற்றும் சியாட்டில் வாஷிங்டன் பல்கலைக்கழகத்தின் மைக் கிரெக் மற்றும் எரிக் குன்ஸே ஆகியோரால் செய்யப்பட்டன. கரீபியன் கடலில் உப்பு படர்தலுக்கான ஒரு சுவாரசியமான பகுதி காணப்படுகிறது, அங்கு நூற்றுக்கணக்கான கிலோமீட்டர்கள் வரை நீட்டிக்கப்படும் ஒரு சில மீட்டர் தடிமன் கொண்ட நன்கு கலந்த அடுக்குகளின் "படிக்கட்டு" உருவாக்கத்திற்கு இதுவே காரணமாகும்.
# கிரெஸ்கோகிராஃப்

**கிரெஸ்கோகிராஃப்** (*crescograph*) என்பது தாவரங்களின் வளர்ச்சியை அளவிடும் ஒரு கருவி ஆகும். இக்கருவி 20-ம் நூற்றாண்டின் ஆரம்பத்தில் சர் ஜகதீஷ் சந்திர போஸ் என்பவர் கண்டுபிடித்தார்.  
இந்த கருவியில் இரண்டு முக்கியமான விடயங்கள் உள்ளன. இவை புகைக்கப்படும் கண்ணாடித் தட்டு மற்றும் பல கடிகார கியர்களைப் பயன்படுத்துகின்றன. வழக்கமான தூர இடைவெளிகளுக்குப் பிறகு இந்த தட்டு குறிக்கப்படுகிறது, மேலும் வளர்ச்சி எப்படி இருக்கும் என்பதை அளவிடுவதற்கு கடிகார கியர்கள் பயன்படுத்தப்படுகின்றன.
# எஸ். செல்வகுமார சின்னையன்

**செ. செல்வகுமார சின்னயன்** (பிறப்பு: 1 செப்டம்பர் 1958) இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். 2014 தேர்தலில் அண்ணா திராவிட முன்னேற்ற கழக வேட்பாளராக ஈரோடு தொகுதியில் இருந்து இந்திய நாடாளுமன்றத்திற்கு தேர்ந்தெடுக்கப்பட்டார்.  
இவர் கட்சியின் ஈரோடு நகர்ப்புற பிரிவின் வழக்கறிஞரின் செயலாளராகவும், 2001-2006 காலத்தில் பொது வழக்கறிஞராகவும் இருந்தார்.
# சின்னரெட்டிபட்டி ஆவுடைய லிங்கேஸ்வரர் கோயில்

**சின்னரெட்டிபட்டி ஆவுடைய லிங்கேஸ்வரர் கோயில்** என்பது இந்தியாவில் தமிழ்நாடு மாநிலத்தில் கரூர் மாவட்டத்தில் சின்னரெட்டிப்பட்டியில் அமைந்துள்ள சிவாலயமாகும்.
# சின்னரெட்டிபட்டி ஆவுடைய லிங்கேஸ்வரர் கோயில்

## வரலாறு

சிற்றரசர்களில் ஒருவரான குன்னுடையாரும் அவரது மனைவி தாமரை நாச்சியாரும் தவமிருந்து குழந்தை வரம் பெற்றனர்.
# சின்னரெட்டிபட்டி ஆவுடைய லிங்கேஸ்வரர் கோயில்

## கோவில் அமைப்பு

லிங்கேஸ்வரர் கோவில் 300 அடி உயரமும் 276 படிக்கட்டுகளையும் உடைய மலைக் கோவிலாகும். தல விருட்சம் நாவல் மரம். இக்கோவிலுள்ள வற்றாத சுனையில் பசுவின் கால்தடம் பதிந்துள்ளது.
# சின்னரெட்டிபட்டி ஆவுடைய லிங்கேஸ்வரர் கோயில்

## பூசைகள்

- இரண்டுகால பூஜைகள்
- பிரதோஷ வழிபாடு
- பௌர்ணமி பூஜை
- சிவராத்திரி பூஜை
- அமாவாசை பூஜை
ஆகிய பூசைகள் பழமையான முறையில் தமிழ் திருமுறை பாடல்களால் அபிசேகம் நடைபெற்று வருகிறது.
# சின்னரெட்டிபட்டி ஆவுடைய லிங்கேஸ்வரர் கோயில்

## உயிர்களின் வழிபாடு

இக்கோவிலில் ஆடு, மாடு, தேவாங்கு, பாம்பு, தேள், அணில் முதலான உயிரினங்கள் வழிபாடு செய்வதாக கூறப்படுகிறது.  
புல் மேய்ந்து கொண்டிருந்த பசுமாடு ஒன்று சுயம்பு லிங்கத்திற்கு நிழல் கொடுக்கும் பொருட்டு அசையாமல் நின்றதால் இறைவன் பசுவிற்கு காட்சி கொடுத்ததாக செவிவழிச் செய்தி கூறப்படுகிறது.
# எம். பி. எஸ். சிவசுப்பிரமணியன்

**எம். பி. எஸ். சிவசுப்பிரமணியன்**(M. P. S. Sivasubramaniyan) ஓர்இந்தியஅரசியல்வாதியும், தமிழகத்தின்முன்னாள் சட்டமன்றஉறுப்பினரும்ஆவார். இவர் 2011 ஆம் ஆண்டு நடந்த சட்டமன்றத் தேர்தலில், நெய்வேலி தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழகத்தின் சார்பில் போட்டியிட்டு வெற்றி பெற்றார்.
# கருப்பின இயற்பியலாளர்களுக்கான தேசிய அமைப்பு

**கருப்பின இயற்பியலாளர்களுக்கான தேசிய அமைப்பு** (*National Society of Black Physicists*, NSBP) என்பது 1977ஆம் ஆண்டு ஐக்கிய அமெரிக்காவில் உருவாக்கப்பட்ட ஓர் அமைப்பாகும். இவ்வமைப்பு புலம்பெயர்ந்த ஆப்பிரிக்க இயற்பியலாளர்களின் தொழில்திறனை மேம்படுத்துவதற்கும் இயற்பியல் மாணவர்களிடையே பன்னாட்டு அளவில் அறவியல் அமைப்பை ஏற்படுத்துவதற்கும் உருவானது.
# கருப்பின இயற்பியலாளர்களுக்கான தேசிய அமைப்பு

## வரலாறு

1973 ஆம் ஆண்டு பிஸ்க் பல்கலைக்கழகத்தில் ஆர்வமுடைய இயற்பியலாளர்கள் குழு கூடி, சிறப்பு மிக்க மூன்று ஆப்பிரிக்க–அமெரிக்க இயற்பியலாளர்களுக்குச் சிறப்பு செய்தனர்.]]. இவ்வமைப்பு 1977 இல் மார்கன் மாநிலப் பல்கலைக்கழகத்தால் உருவாக்கப்பட்டு வால்டர் ஈ. மசே, ஜேம்ஸ் தவேன்போர்ட் ஆகியோரால் மேலாளப்பட்டது.
# கருப்பின இயற்பியலாளர்களுக்கான தேசிய அமைப்பு

## செயல்பாடுகள்

ஒவ்வொரு ஆண்டும் இவ்வமைப்பு பிப்ரவரி மாதத்தில் கருத்தரங்கம் நடத்துகிறது. அறிவியல் நிகழ்ச்சிகள், மாணவர்களின் தொழில்திறன் மேம்பாடு, புத்தாக்க அறிவியல் கண்காட்சி வேலைவாய்ப்பு கண்காட்சி போன்றவை நடைபெறுகின்றன.  
உலகளவில் இயற்பியல் சார்ந்த செயல்பாடுகளில் ஈடுபடுவதே இதன் முதன்மை நோக்கம். நோபல் பரிசாளர் அப்துஸ் சலாம் இவ்வமைப்பின் தலைவராக இருந்தார். சார்லஸ் பிரௌன் இவ்வமைப்பில் உறுப்பினராக இருந்தனர். இவர்கள் இணைத்து EBSI எனும் அமைப்பை ஏற்படுத்தினர். இவ்வமைப்பு அறிவியல் தொழில்நுட்பம் சார்ந்த கூட்டமைப்பை ஆப்பிரிக்க, அமெரிக்க நாட்டு இயற்பியல் அறிஞர்கள், பொறியாளர்கள், தொழில்நுட்பாளர்கள் ஆகியோரை ஒருங்கிணைத்து மனித ஆற்றலை மேம்படுத்துவதே ஆகும். உரொனால்டு எல். மாலெட் ஆகியோர் இக்கழகத்தில் இணைந்திருந்தனர். சர்லே ஆன் ஜாக்சன் இதன் தலைவராக இருந்தார். 2022 ஆண்டில் கக்கீர் ஒலியூசே தலைவராக இருந்தார்.
# கு. குருசாமி

**ஆண்டி என்கிற கு. குருசாமி** (*K. Gurusamy alias Andi*)(பிறப்பு: ஜனவரி 13, 1924) என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967, 1971 தமிழ்நாடு சட்டமன்றத் தேர்தல்களில், திருவில்லிபுத்தூர் தொகுதியிலிருந்து, திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# இயற்பியல் வரலாற்றுக்கான ஆபிரகாம் பாயிசு பரிசு

**இயற்பியல் வரலாற்றுக்கான ஆபிரகாம் பாயிசு பரிசு** (*Abraham Pais Prize for History of Physics*) என்பது 2005ம் ஆண்டு முதல் இயற்பியல் துறையில் சிறந்தவர்களை, சாதனையாளர்களை ஊக்கப்படுத்தும் விதமாக அமெரிக்க இயற்பியல் அமைப்பு, அமெரிக்க இயற்பியல் நிறுவனம் ஆகியவற்றின் கூட்டு முயற்சியால் தொடர்ந்து வழங்கப்பட்டு வருகிறது. இப்பரிசானது அறிவியல் வரலாற்றாளர் மற்றும் துகள் இயற்பியலாளர் ஆபிரகாம் பாயிசு (1918-2000) என்பவரின் நினைவாக நினைவாக வழங்கப்படுகிறது. 2013ம் ஆண்டிலிருந்து பத்தாயிரம் டாலர் மதிப்புடைய பரிசு வழங்கப்படுகிறது.
# இயற்பியல் வரலாற்றுக்கான ஆபிரகாம் பாயிசு பரிசு

## பரிசு பெற்றவர்கள்

மூலம்: அமெரிக்க இயற்பியல் அமைப்பு  
- 2005 - மார்ட்டின் ஜே. கெலின்
- 2006 - ஜான் எல். எயில்பிரான்
- 2007 - மேக்ஸ் ஜாம்மர்
- 2008 - ஜெரால்டு ஹால்ட்டன்
- 2009 - இசுட்டீவன் பிரஷ்
- 2010 - ரசல் மெக்கார்மெக்
- 2011 - சில்வன் சிவேபர்
- 2012 - லில்லியன் ஹாடசன்
- 2013 - ரோஜர் ஸ்டூவர்
- 2014 - டேவிட் கேசிடி
- 2015 - ஸ்பென்சர் வியர்ட்
- 2016 - அலன் பிராங்கிளின்
- 2017 - மேரி ஜோ நை
- 2018: பீட்டர் கலிசன்
- 2019: எல்கி கிராக்
- 2020: டயட்டர் ஒஃப்மன்
- 2021: கசோக் சாங்
- 2022: பத்திரீசியா பாரா
- 2023: சூர்கென் ரென்
# 2-பைரிடோன்

**2-பைரிடோன்** (*2-Pyridone*) என்பது C<sub>5</sub>H<sub>4</sub>NH(O) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது ஒரு நிறமற்ற திடப்பொருளாகும். ஐதரசன் பிணைக்கப்பட்ட இருமங்களை உருவாக்குவதாக நன்கு அறியப்படுகிறது. மேலும் இது கட்டமைப்பு மாற்றியங்கள் கொண்ட சேர்மத்தின் ஒரு மரபார்ந்த தோற்றமாகும்.
# 2-பைரிடோன்

## இடமாற்றியம்

2-ஐதராக்சிபிரிடீன் இரண்டாவது இடமாற்றியன் ஆகும். இந்த லாக்டாம் லாக்டிம் இடமாற்றியம் டா பல தொடர்புடைய சேர்மங்களிலும் வெளிப்படுத்தப்படலாம்.
# 2-பைரிடோன்

## இடமாற்றியம்

### திண்மநிலையில் இடமாற்றியம்

அமைடு குழு மற்ற நைட்ரசன் மற்றும் ஆக்சிசன் கொண்ட சேர்மங்களுடன் ஐதரசன் பிணைப்பில் ஈடுபடலாம்.  
பிரதான திண்ம நிலை வடிவம் 2-பைரிடோன் ஆகும். திண்ம நிலையில் உள்ள ஐதரசன், ஆக்சிசனை விட நைட்ரசனுக்கு நெருக்கமாக இருப்பதை எக்சு-கதிர் படிகவியல் ஆய்வு முடிவும்
உறுதிப்படுத்துகிறது. ஏனெனில் ஐதரசனில் எலக்ட்ரான் அடர்த்தி குறைவாக இருப்பதால் சரியான நிலைப்படுத்தல் கடினமாகும். அகச்சிவப்பு நிறமாலையியல் ஆய்வும் O-H அதிர்வெண்கள் இல்லாதபோது C=O நெட்டாங்கு அதிர்வெண் இருப்பதைக் காட்டுகிறது.
# ச. வெற்றிவேல்

**ச. வெற்றிவேல்** (*S. Vetrivel*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சேலம் மாவட்டம் ஓமலூரைச் சார்ந்தவர். சேலம் சொளடேசுவரி கல்லூரியில் இளங்கலைப் பட்டம் பெற்ற இவர், இளம் நிலை சட்டப் பட்டமும் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த வெற்றிவேல், 2016ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் ஓமலூர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
# ஏ. ஜி. பாலகிருஷ்ணன்

**ஏ. கோ. பாலகிருஷ்ணன்** (*A. G. Balakrishnan*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1962, மற்றும் 1967ஆம் ஆண்டு நடந்த சட்டமன்றத் தேர்தல்களில் திராவிட முன்னேற்ற கழக வேட்பாளராக, வானூர் தொகுதியில் இருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# என். முத்துவேல்

**ந. முத்துவேல்** (*N. Muthuvel*)(பிறப்பு 11 ஆகத்து 1936) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1971, 1980 ஆகிய ஆண்டுகளில் நடைபெற்ற தேர்தல்களிலும் திராவிட முன்னேற்ற கழக வேட்பாளராக போட்டியிட்டு வானூர் தொகுதியிலிருந்து, தமிழ்நாடு சட்டசபைக்குத் தேர்ந்தெடுக்கப்பட்டார்.
# ஆங்கிலத்தில் பாலினம்

ஒவ்வொரு பெயர்ச்சொல்லும் ஆண், பெண் அல்லது நடுநிலை எனப் பண்டைய ஆங்கிலத்தில் இருந்தன. இடைக்கால ஆங்கிலத்திலும் அந்த நிலை தொடர்ந்தது. நவீன ஆங்கிலம், இயற்கை தொடர்பானவற்றிற்கும் பெயர்கள் மற்றும் பிரதிப்பெயர்களை (he மற்றும் she போன்றவை) பயன்படுத்துகிறது. பாலின வேறுபாடு அற்றவைகளுக்கும் விலங்குகளுக்கும் பொதுவான பிரதிபெயர்ச்சொல் ஒன்றன்பால் (it, they போன்றவை) பயன்படுத்தபடுகிறது. கப்பல்கள் மற்றும் விமானங்கள் மற்றும் இயந்திரங்கள் மற்றும் தேசிய அரசுகளை குறிப்பிடும் போது பெண்பால் பிரதிபெயர்கள் சில சமயங்களில் பயன்படுத்தப்படுகின்றன.  
ஆங்கிலத்தில் பாலினம் பயன்பாட்டின் சில அம்சங்கள், பொதுப் பாலின பயன்பாட்டை நோக்கி நகர்கிறது. மேலும் இவை பாலினம் குறிப்பிடப்படாத சூழ்நிலைகளிலும் அவை நடுநிலையாக படர்கை ஒருமை (third person singular) எனப் பயன்படுத்துவதற்கும் பொருந்தும். அதேபோல சில பெண்பால் பெயர்ச்சொற்களைத் தவிர்த்து (authoress மற்றும் poetess போன்றவை) ஆண்பால் பெயர்சொற்களை பயன்படுத்துவதும் அதிகரித்து வருகிறது.
# எஸ். அழகு தேவர்

**எஸ். அழகுத் தேவர்** (*S. Alagu Thevar*) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1967 ஆம் ஆண்டு நட்டைபெற்ற தமிழ்நாடு சட்டமன்றத் தேர்தலில் சிவகாசி தொகுதியிலிருந்து சுதந்திரா கட்சி வேட்பாளராக தமிழக சட்டசபைக்குத் தேர்ந்தெடுக்கப்பட்டார். 1971 ஆம் ஆண்டு நடைபெற்ற தேர்தலில் சாத்துார் தொகுதியிலிருந்து பார்வாா்டு பிளாக் கட்சியின் வேட்பாளராக தமிழக சட்டசபைக்குத் தேர்ந்தெடுக்கப்பட்டார்.
# சி. கிருஷ்ணன்

**சி. கிருஷ்ணன்** (C. Krishnan) என்பவர் ஒரு இந்திய அரசியல்வாதியும் தமிழ்நாடு சட்டப்பேரவையின் முன்னாள் உறுப்பினரும் ஆவார். இவர் 1989, 1991, 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தலில்ஓமலூர் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சேர்ந்தவர்.
# இந்தியாவில் நீர் மாசுபடுதல்

இந்தியாவில் முக்கியமான பிரச்சினைகளில் ஒன்று சுற்றுச்சூழல் மாசுபடுதல் ஆகும். இந்தியாவில் நீர் மாசுபாட்டின் மிகப்பெரிய ஆதாரமானது சுத்திகரிக்கப்படாத கழிவுநீர் ஆகும். மாசுபாட்டின் பிற ஆதாரங்கள் தொழிற்சாலைகளிருந்து வெளியேறும் சுத்திகரிக்கப்படாத கழிவுநீர் ஆகும். இதுவே இந்தியாவின் பெரும்பாலான ஆறுகள், ஏரிகள் மாசுபட காரணமாகும்.
# இந்தியாவில் நீர் மாசுபடுதல்

## பிரச்சனைகள்

### சுத்திகரிக்கப்படாத கழிவுநீர்

சுத்திகரிக்கப்படாத  கழிவுநீரே நிலத்தடி நீர் மாசுபடுதலுக்கு மிக முக்கியமான காரணமென 2007ல் வெளிவந்த ஆய்வு ஒன்று தெரிவிக்கிறது.இந்தியாவில் சுத்திகரிக்கப்படாத கழிவுநீர் நிலத்தடி நீர் மாசுபடுதலுக்கு காரணமாகும். மேலும் ஆறுகள், ஏரிகள்மாசுபட இதுவே காரணமாகும்.  
முறையான வடிவமைப்பில்லாத கழிவுநீர் சுத்திகரிப்பு ஆலைகள், பராமரிப்பு குறை பாட்டாலும் அல்லது மின்சாரம் தட்டுபாடு காரணமாகவும் அரசு பெரும்பாலான கழிவுநீர் சுத்திகரிப்பு ஆலைகளை மூடியுள்ளது. இதனால் கழிவுகள் குவிந்து நகர்ப்புற பகுதிகளில் சுகாதாரமற்ற நிலைமைகள் உருவாகிறது .  
1992 ஆம் ஆண்டு உலக சுகாதார அமைப்பி<nowiki/>ன் ஆய்வில் இந்தியாவில் 3,119 நகரங்கள் மற்றும், 209 புறநகர் பகுதிகளில் கழிவுநீர் சுத்திகரிப்பு வசதிகளில் 8 மட்டுமே முழு கழிவுநீர் சுத்திகரிப்பு வசதிகள் உள்ளது என தெரிவிக்கிறது. புறநகர் பகுதிகளில் மாசுபட்ட நதி நீரை குடிப்பதற்கும், குளிப்பதற்கும் மற்றும் சலவை செய்யவும் பயன்படுத்தப்படுகிறது.
# எம். மோசஸ்

**ம. மோசசு** (*M. Moses*) என்பவர்ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் நாகர்கோவில் சட்டமன்றத் தொகுதியில் இருந்து தமிழக சட்டமன்றத்திற்கு நான்கு முறை தேர்ந்தெடுக்கப்பட்டுள்ளார். 1971ஆம் ஆண்டு நாகர்கோவில் தொகுதியில் இருந்து சுதந்திரா கட்சி வேட்பாளராகவும் 1989 மற்றும் 1991ஆம் ஆண்டுகளில் இந்திய தேசிய காங்கிரசு கட்சி வேட்பாளராகவும், 1996ஆம் ஆண்டில் தமிழ் மாநில காங்கிரஸ் கட்சி வேட்பாளராகவும் போட்டியிட்டு வென்றவர் என்பது குறிப்பிடத்தக்கது.
# எம். மோசஸ்

## மறைவு

மோசசு வயது முதிர்வு காரணமாக, திசம்பர் 17, 2021 அன்று காலமானார்.
# வெ. நா. சுப்பிரமணியன்

**வெ. நா. சுப்பிரமணியன்** (*V. N. Subramanian*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் (ஜெயலலிதா அணி) சார்பில் 1989ஆம் ஆண்டு தேர்தலில் பெருந்துறை தொகுதியின் வேட்பாளராகவும்மற்றும் அனைத்திந்திய அண்ணா திராவிட முன்னேற்ற கழக வேட்பாளராக 1991ஆம் ஆண்டும் தேர்தலில் போட்டியிட்டு வெற்றிப்பெற்றார்.
# இரா. கிருஷ்ணன்

**இரா. கிருஷ்ணன்** என்பவர் ஒரு தமிழ் அரசியல்வாதியும், முன்னாள் சட்டமன்ற உறுப்பினரும் ஆவார். இவர் 1977 மற்றும் 1980 தேர்தல்களில் வாசுதேவநல்லூர் தொகுதியிலிருந்து இந்தியப் பொதுவுடைமைக் கட்சி (மார்க்சிஸ்ட்) வேட்பாளராக தமிழ்நாடு சட்டமன்றத்துக்குத் தேர்ந்தெடுக்கப்பட்டார்.  
1984 மற்றும் 1989 தேர்தல்களில் தென்காசி மக்களவைத் தொகுதியிலிருந்து இரண்டு முறை போட்டியிட்டார்; ஆனால் இருமுறையும் எம். அருணாச்சலத்திடம் தோல்வியுற்றார்.
# ஆற்றல் மாற்றத்திற்கான ஆய்வகம்

**ஆற்றல் மாற்ற ஆய்வகம்** *(Laboratory for Energy Conversion)* முன்பு சுழலெந்திர ஆய்வகம் அறியப்பட்டது. இது ஆரல் போலெசுலாவ் சுட்டோடொலா (Aurel Boleslav Stodola) என்பவரால் 1892 ஆம் ஆண்டு சுவிசர்லாந்தில் ஜூரிச் மத்திய தொழில்நுட்ப நிறுவனத்தின் (ETH) ஒரு பகுதியாக நிறுவப்பட்டது. இந்த ஆய்வகம் சுழற்பொறியியல் துறை வராலாற்றில் புலமைபெற்ற பொறியாளர்கள் தலைமையில் வழி நடத்தப்பட்டுவந்தது..
# ஆற்றல் மாற்றத்திற்கான ஆய்வகம்

## ஆராய்ச்சித் துறைகள்

ஆற்றல் மாற்றஆய்வகத்தின் தற்போதைய ஆராய்ச்சி திட்டங்கள் கீழ்காணும் புலங்களில் அமைகின்றன:
- ஆற்றல் பொருளியலும் கொள்கையும்
- காற்று ஆற்றல் செயல்திறமும் நம்பகத்தன்மையும்
- சுழற்பொறிகளின் திறமை மேம்பாடு
- செய்முறைச் சுழற்பொறியியல்
- ஒருங்கொளிவழி மின்ம வாயில்கள்
- கருவியியல்
- வளிம அமுக்குகளின் உயர்வட்டிப்பு அயர்வைக் குறைத்தல்
- உயிர்மருத்துவ நோய்நாடல்
- வான்கல இரைச்சல் தணிப்பு
- குளிர்த்தலும் வெப்ப மேலாண்மையும்
- இயங்கும் மின்வழங்கல் அமைப்பு உருவாக்கம்
- புதிய அளத்தை நுட்பங்கள்
# ஆற்றல் மாற்றத்திற்கான ஆய்வகம்

## சாதனைகள்

ஆற்றல் மாற்ற ஆய்வகத்தின் பல சாதனைகளில் அண்மையில் உருவாக்கப்பட்ட காலப் பிரிதிறப் பாய்ம இயக்கக் குலைதிற ஆய்கருவி(FENT) குறிப்பிடத் தக்கதாகும். இந்த ஆய்கருவி முதன்முறையாக, சுழற்பொறியின் குலைதிறவாக்கத்தை(entropy) அளக்கிறது. உயர்தர ஒருசாலை ஆய்வாளர் மேற்பார்வையிடும் அளத்தல் அறிவியலும் தொழில்நுட்பமும் எனும் ஆய்விதழ் இந்த ஆய்கருவி உருவாக்கம் 2008 இல் பாய்ம இயக்கவியல் சார்ந்த மிகச்சிறந்த கொடையாகும் எனக் குறிப்பிட்டுள்ளது.
# ஆற்றல் மாற்றத்திற்கான ஆய்வகம்

## பேராசிரியர்கள் 1892 முதல்

- 1892 - 1929 **Aurel Boleslav Stodola**
- 1929 - 1954 **Henri Quiby**
- 1954 - 1983 **Prof. Walter Traupel**
- 1983 - 1998 **George Gyarmathy**
- 1998 - **Prof. Reza Abhari**
# ஆற்றல் மாற்றத்திற்கான ஆய்வகம்

## தொழில்முறை பங்காளர்கள்

- ABB, குழு, சுவிட்சர்லாந்து
- BKW FMB Energie AG, சுவிட்சர்லாந்து
- EOS வைத்திருக்கும், சுவிட்சர்லாந்து
- ஜெனரல் எலக்ட்ரிக், அமெரிக்கா
- மனிதன் டர்போ ஏஜி சுவிச்சர்லாந்து
- மிட்சுபிஷி கனரக தொழிலகம், ஜப்பான்
- MTU, செருமனி
- சீமென்ஸ், அமெரிக்கா, செருமனி
- சுவிசுமின் ஆராய்ச்சி, சுவிச்சர்லாந்து
- தோஷிபா, யப்பான்
- பிரவுன் போவெரி அண்டு சீ(Cie)
- சார்லஸ் அல்கர்னான் பார்சன்சு
- கஸ்டப் லாவல்
# ஆர். சியாமளா

**ஆர். சியாமளா**(*R. Shyamala*) என்பவர் இந்திய அரசியல்வாதியும் தமிழ்நாடு தமிழ்நாட்டின் சட்டமன்ற முன்னாள் உறுப்பினரும் ஆவார். இவர் தூத்துக்குடி மாவட்டம், கோவில்பட்டியினைச் சார்ந்தவர். 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் கோவில்பட்டி சட்டமன்றத் தொகுதியிலிருந்து அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழ்நாடு சட்டப் பேரவைக்குத் தேர்ந்தெடுக்கப்பட்டார்.
# ஆர். சியாமளா

## இறப்பு

சியாமளா ஏப்ரல் 2, 2002 அன்று மாரடைப்பு காரணமாக காலமானார்.
# தி. வெங்கட்ட ரெட்டி

**தி. வெங்கட்ட ரெட்டி** (1932 - ?) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் கிருஷ்ணகிரி மாவட்டம் பல்லகிரியைச் சேர்ந்தவர். இளங்கலை, இளங்கலைச் சட்டப் படிப்பினை படித்துள்ள வெட்கட்ட ரெட்டி இந்திய தேசிய காங்கிரசு கட்சியினைச் சார்ந்தவர். இவர் 1980, 1984 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் இந்திய தேசிய காங்கிரசு வேட்பாளராக, ஒசூர் சட்டமன்றத் தொகுதியிலிருந்து தமிழகச் சட்டப்பேரவை உறுப்பினராகத் தேர்ந்தெடுக்கப்பட்டார். 1996
ஆண்டு நடைபெற்ற சட்டமன்றத் தேர்தலில் தமிழ் மாநில காங்கிரசு சார்பில் போட்டியிட்டு தோல்வியடைந்தார்.
# டி. எஸ். ஆதிமூலம்

**டி. எசு. ஆதிமூலம்** (D. S. Adhimoolam) இந்தியாவைச் சேர்ந்த ஓர் அரசியல்வாதியாவார். தமிழகத்தில் சட்டமன்ற உறுப்பினராக இருந்தார். இவர் 1957 ஆம் ஆண்டு நடந்த சட்டமன்றத் தேர்தலில், கடையம் தொகுதியிலிருந்து சுயேட்சை வேட்பாளராகவும், பின்னர் 1967 ஆம் ஆண்டு நடைபெற்ற தேர்தலில், சேரன்மாதேவி தொகுதியிலிருந்து சுதந்திராக் கட்சி வேட்பாளராகவும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# பி. கே. வைரமுத்து

**பி. கே. வைரமுத்து** ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், திருமயம் தொகுதியில்இருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார். இவர் அண்ணா திராவிட முன்னேற்ற கழகம் கட்சியை சேர்ந்தவராவர்.
# ஓ. கே. சின்னராஜ்

** ஓ. கி. சின்னராசு** (*O. K. Chinnaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தமிழக சட்டப்பேரவையில், மேட்டுப்பாளையம் சட்டமன்ற உறுப்பினராகத் தேர்ந்தெடுக்கப்பட்டார்  
சின்னராஜ் அனைத்திந்திய அண்ணா திராவிட முன்னேற்றக் கழகத்தின்உறுப்பினர்ஆவார். இவர் 2006, 2011மற்றும் 2016ஆகிய ஆண்டுகளில் நடைபெற்ற சட்டமன்றத்தேர்தல்களில் அதிமுக வேட்பாளராகப் போட்டியிட்டு மேட்டுப்பாளையம் சட்டமன்ற உறுப்பினராகபணியாற்றினார்.
# ஓ. கே. சின்னராஜ்

## போட்டியிட்டத் தேர்தல்கள்

| ஆண்டு | தேர்தல் | கட்சி | தொகுதி | முடிவு | பெற்ற வாக்குகள் |
| --- | --- | --- | --- | --- | --- |
| 2006 | தமிழ்நாடு சட்டமன்றத் தேர்தல், 2006 | அதிமுக | மேட்டுப்பாளையம் | 67,445 |  |
| 2011 | தமிழ்நாடு சட்டமன்றத் தேர்தல், 2011 | அதிமுக | மேட்டுப்பாளையம் | 93,700 |  |
| 2016 | தமிழ்நாடு சட்டமன்றத் தேர்தல், 2016 | அதிமுக | மேட்டுப்பாளையம் | 93,595 | } |
# தி. புஷ்பராஜு

தி .புஷ்பராஜ் ஒரு இந்திய அரசியல்வாதியும் முன்னாள் தமிழ்நாட்டு சட்டமன்ற உறுப்பினரும் ஆவார். 1977 தேர்தலில் ஆலங்குடி தொகுதியில் இருந்து இந்திய தேசிய காங்கிரஸ் வேட்பாளராகவும், 1984 தேர்தலில் திருமயம் தொகுதியிலும் தேர்ந்தெடுக்கபட்டார் . புதுக்கோட்டை காங்கிரஸ் கமிட்டியில் மாவட்ட தலைவர் 15 ஆண்டு தொடர்ந்தார்.
# அ. சேனாபதி கவுண்டர்

**அருச்சுன சேனாபதி கவுண்டர்** (*Arjuna Senapathi Gounder*, 9 செப்டம்பர் 1916 - 25 பிப்ரவரி 1992) என்பவர் இந்திய அரசியல்வாதியும், முன்னாள் நாடாளுமன்ற உறுப்பினரும், தமிழ்நாடு சட்டமன்ற உறுப்பினரும் ஆவார்.
இவர் நான்கு ஆண்டுகள் தொடர்ச்சியாக (1980, 1984, 1989, 1991) இந்திய தேசிய காங்கிரஸின் உறுப்பினராக பழநி பாராளுமன்றத் தொகுதியாக தேர்ந்தெடுக்கப்பட்டார். 1952 மற்றும் 1957 தேர்தல்களில் தாராபுரம் சட்டமன்றத் தொகுதியிலிருந்தும், 1962 தேர்தலில் ஒட்டன்சத்திரம் தொகுதியிலிருந்தும், 1967 தேர்தலில் காங்கேயம் தொகுதியிலிருந்தும் நான்குமுறை தமிழக சட்டமன்றத்துக்குத் தேர்ந்தெடுக்கபட்டார்.
# அ. சேனாபதி கவுண்டர்

### போட்டியிட்ட தேர்தல்கள்

| ஆண்டு | வெற்றி பெற்ற தொகுதி | கட்சி | பதவி |  |
| --- | --- | --- | --- | --- |
| 1952 | தாராபுரம் | இந்திய தேசிய காங்கிரசு | தமிழ்நாடு சட்டப் பேரவை உறுப்பினர் |  |
| 1957 | தாராபுரம் | இந்திய தேசிய காங்கிரசு | தமிழ்நாடு சட்டப் பேரவை உறுப்பினர் |  |
| 1962 | ஒட்டன்சத்திரம் | இந்திய தேசிய காங்கிரசு | தமிழ்நாடு சட்டப் பேரவை உறுப்பினர் |  |
| 1967 | காங்கேயம் | இந்திய தேசிய காங்கிரசு | தமிழ்நாடு சட்டப் பேரவை உறுப்பினர் |  |
| 1980 | பழனி மக்களவைத் தொகுதி | இந்திய தேசிய காங்கிரசு | நாடாளுமன்ற உறுப்பினர் |  |
| 1984 | பழனி மக்களவைத் தொகுதி | இந்திய தேசிய காங்கிரசு | நாடாளுமன்ற உறுப்பினர் |  |
| 1989 | பழனி மக்களவைத் தொகுதி | இந்திய தேசிய காங்கிரசு | நாடாளுமன்ற உறுப்பினர் |  |
| 1991 | பழனி மக்களவைத் தொகுதி | இந்திய தேசிய காங்கிரசு | நாடாளுமன்ற உறுப்பினர் | } |
# டின்டால் பதக்கம்

**டின்டால் பதக்கம்** (*Tyndall Medal*) என்பது இரண்டு ஆண்டுகளுக்கு ஒருமுறை, ஐக்கிய இராச்சியத்திலுள்ள ஒலியியல் ஆய்வு நிறுவனத்தால் வழங்கப்படும் பதக்கம் ஆகும். இப்பதக்கம் ஒலியியல் துறையில் சாதனை புரிந்த நாற்பது வயதுக்கும் குறைவான இங்கிலாந்து வாழ் குடிமக்களுக்கு ஆங்கிலேய இயற்பியலாளர் ஜான் டின்டால் (1820–1893) நினைவாக வழங்கப்படுகிறது.
# டின்டால் பதக்கம்

## பதக்கம் பெற்றவர்கள்

மூலம்: ஒலியியல் நிறுவனம்
# மு. சிவபெருமாள்

**மு. சிவபெருமாள்** (*M. Sivaperumal*) இந்தியாவின் தமிழ்நாட்டைச் சேர்ந்த ஓர் அரசியல்வாதியாவார். 1934ஆம் ஆண்டு ஆகத்து மாதம் 25ஆம் தேதியன்று இவர் பிறந்தார். அண்ணாதிராவிடமுன்னேற்றக் கழகத்தைச்சேர்ந்த இவர் ஓமலூர் சட்டமன்ற உறுப்பினராக 1977 மற்றும்1980ஆம் ஆண்டுகளில் தேர்ந்தெடுக்கப்பட்டார். ஓமலூர் மாவட்ட பஞ்சாயத்து தலைவராக 2001 ஆம் ஆண்டு முதல் 2006 ஆம் ஆண்டு வரை பணியாற்றினார்.
# வே. தம்புசாமி

**வே. தம்புசாமி** (*V. Thambusamy*) என்பவர் ஓர் இந்திய அரசியல்வாதியும், தமிழ்நாட்டின் மேனாள் சட்டமன்ற உறுப்பினரும் ஆவார்.1989 ஆம் ஆண்டு மற்றும் 1991ஆம் ஆண்டு நடைபெற்ற தேர்தல்களில் திருவாரூர் தொகுதியில் இருந்து இந்திய பொதுவுடமைக் கட்சியின் (மார்க்சியம்) சார்பில் வேட்பாளராக போட்டியிட்டு தமிழ்நாடு சட்டசபைக்கு சட்டமன்ற உறுப்பினராகத் தேர்ந்தெடுக்கப்பட்டார்.
# எம். சி. பாலன்

**எம். சி. பாலன்** (மங்காவிளை சிதம்பரநாதன் பாலன்)(M. C. Balan) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 ஆம் ஆண்டு நடந்த சட்டமன்றத் தேர்தலில், நாகர்கோவில் சட்டமன்றத் தொகுதியிலிருந்து, திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இதற்கு முன்பு 1962 ஆம் ஆண்டு நடைபெற்ற தேர்தலில் நாகர்கோவில் சட்டமன்ற தொகுதியில் அவர் ஏ. சிதம்பரநாத நாடாரால் தோற்கடிக்கப்பட்டார்.  
பின்பு 1971ஆம் ஆண்டு நடந்த நாடாளுமன்றத் தேர்தலில், நாகர்கோவில் தொகுதியில் போட்டியிட்டு, காமராசரால் தோற்கடிக்கப்பட்டார்.
# ஆங்கிலத்துடன் இணைந்திருப்போம்

**ஆங்கிலத்துடன் இணைந்திருப்போம்** (*Connect With English*) என்பது ஆங்கில மொழிக் கல்வி-சார் தொலைக்காட்சி நாடகத் தொடர் ஆகும். இது 1997-இல் பாஸ்டன் அன்னன்பெர்க் ஊடகம் வழியாகப் பதிவு செய்யப்பட்டு ஆங்கிலம் கற்கும் மாணவர்களுக்கு உதவும் நோக்கில் தயாரிக்கப்பட்டது. 48 பகுதிகளைக் கொண்ட இத்தொடர் ஆங்கிலத்தை மொழிபு புனைக்கதையின் மூலமாகக் கற்பிக்கிறது. இந்த நிகழ்ச்சி 1998 ஆம் ஆண்டில் ஒளிபரப்பானது.
# ஆங்கிலத்துடன் இணைந்திருப்போம்

## வரலாறு

இந்த நிகழ்ச்சி 1998 -இல் திரையிடப்பட்டுப் பல பிபிஎசு நிலையங்களால் அமெரிக்க மாநிலங்களில் ஒளிப்பரப்பட்டது. ஆன்னபெர்க் ஒளியலை வரிசை என்பது , கம்பிவடம், துணைக்கோள் தொலைக்காட்சிகள் மூலம் பாடசாலைகளுக்கும், ஏனைய சமூக நிறுவனங்களுக்கும் ஒளிபரப்புச் சேவைகளை வழங்கிவரும் ஒரு தொலைக்காட்சி நிறுவனம் ஆகும். குறிப்பிட்ட சிறப்பு மிக்க நடிகர்களான காரின் ஆங்கிலின், கார்லோஸ் லாகாமாரா மற்றும் மார்க் கான்சுயுலோஸ் ஆகியோர் இத்தொடரில் நடித்தனர்.
# ஆங்கிலத்துடன் இணைந்திருப்போம்

## முக்கியக் கதாப்பாத்திரங்கள்

- *ரெபேக்கா மேரி தெரசா கேசி* (காரின் ஆங்கிலின்) - 28 வயது நிரம்பிய பெண். பன்னிரெண்டு ஆண்டுகளுக்கு முன்பு தன் தாய் இறந்த காரணத்தால் தான் ஒரு தாய்மை உணர்வோடு தன் தந்தைக்கும், சகோதரனுக்கும் பணிவிடை செய்கிறாள். பகலில் கணினித் தொழிற்சாலைகளிலும் மாலை நேரங்களில் ஒரு பாடகியாகவும் பணி செய்தாள். மேலும் வாழ்க்கையில் முன்னேறவேண்டும் என்ற எண்ணத்தில் சான் பிரான்ஸிஸ்கோ இசைக் கல்லூரியில் கலந்துகொள்ளத் தீர்மானித்து, பல நாடுகளைக் கடந்து சென்றாள். அவ்வழியில் பல மறக்க முடியாத அனுபவங்களைச் சந்தித்தாள். இவள் அயர்லாந்துவம்சாவழியைச் சேர்ந்தவள்.  
- *அல்பெர்டோ மனுவேல் மென்டோசா* - (மார்க் கான்சுயுலோஸ்) இவர் சான் பிரான்ஸிஸ்கோவைச் சார்ந்தவர். ஒரு கட்டிட கலைஞர், ஓய்வு நேரத்தில் படம்பிடிப்பது இவருக்கும் பிடிக்கும். ரெபேக்கா பாலைவனம் வழியாகப் பயணம் செய்யும் போது அவளது வாகனம் பழுதடைந்த நிலையில் முதன்முறையாக அவளைச் சந்திக்கிறார். இவளுக்கு உதவிசெய்து மீட்டபின் சான்பிரான்ஸிஸ்கோவிற்கு அழைத்துச் செல்கிறார். அவள் மீது காதல் பிறக்கிறது. அவளோ அவனது உறவை ஏற்றுக்கொள்ளத் தயாராகவில்லை. இவர் மெக்சிக்கோ வம்சாவழியைச் சேர்ந்தவர்.
- *ரமோன் மென்டோசா* - (கார்லோசு லக்கமாரா)
# வெ. கோவிந்தன்

**வெ. கோவிந்தன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 தேர்தல்களில், திராவிட முன்னேற்ற கழக கட்சியின்வேட்பாளராக, பேரணாம்பட்டு தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தொகுதியானது, ஆதிதிராவிடர் வேட்பாளர்களுக்காக ஒதுக்கப்பட்டது.
# வெ. கோவிந்தன்

## வாழ்க்கை

வேலூர் மாவட்டம், பேரணாம்பட்டைச் சேர்ந்தவரான ஆசிரியர் வெ. கோவிந்தன் அரசு பள்ளி ஆசிரியராக பணிபுரிந்தவர். ஒரு கட்டத்தில் ஆசிரியர் பணியில் இருந்து விலகி திமுகவில் இணைந்து பணியாற்றினார். 1989-91 மற்றும் 1996-2001 காலக்கட்டத்தில் பேரணாம்பட்டு தொகுதியில் இருந்து தமிழ்நாடு சட்டமன்ற ஊறுப்பினராக தேர்ந்தெடுக்கப்பட்டார். இவர் திமுகவில் மாவட்ட துணைச் செயலாளர், தலைமை செயற்குழு உறுப்பினர் போன்ற பதவிகளை வகித்துள்ளார்.
# வெ. கோவிந்தன்

## மறைவு

வயது முதிர்வு காரணமாக உடல்நலம் பாதிக்கப்பட்டு சிகிச்சை பெற்று வந்த நிலையில், அக்டோபர் 23, 2021 அன்று மாரடைப்பால் காலமானார்.
# எம். சுந்தரம்

**மு. சுந்தரம்** (*M. Sundaram*) இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் 1977ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் இந்திய தேசிய காங்கிரசு வேட்பாளராக இரிசிவந்தியம் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் மீண்டும் 1980ஆம் ஆண்டு நடைபெற்ற தேர்தலிலும் இந்திய தேசிய காங்கிரசு வேட்பாளராக தேர்ந்தெடுக்கப்பட்டார். இவர் செங்குந்தர் கைக்கோள முதலியார் சமூகத்தை சேர்ந்தவர். இவரின் அண்ணன் மகன் எஸ். சிவராஜ் நான்கு முறை இத்தொகுதியில் போட்டியிட்டு வெற்றி பெற்றவர் ஆவார். பெருநிலக்கிழாரான இவர் திருக்கோவிலூரின் நகர்மன்ற தலைவராக பல ஆண்டுகள் பணியாற்றினார்.
# என். பழனிச்சாமி

**என். பழனிச்சாமி** என்பவர் ஓர் தமிழக அரசியல்வாதி ஆவார். மேலும் இவர் தமிழகத்தின் முன்னாள் சட்டமன்ற உறுப்பினர் ஆவார்.1996 ஆம் ஆண்டு நடைபெற்ற தேர்தலில் சிங்காநல்லூர் தொகுதியில் இருந்து, திராவிட முன்னேற்றக் கழக கட்சியின் சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஒளிக்காலத்துவம்

**ஒளிக்காலத்துவம்** (*Photoperiodism*) என்பது ஒளி மற்றும் இருள் ஆகியவற்றிற்கு ஏற்ப உயிரினங்களில் ஏற்படும் உடற்செயலியல் நிகழ்வு ஆகும். இச்செயல் தாவரம் மற்றும் விலங்குகளில் காணப்படுகிறது. ஒளி மற்றும் இருள் ஆகியவற்றின் அளவிற்கேற்ப தாவரங்களின் வளர்ச்சி நிலைகளில் ஏற்படும் மாற்றம் என்றும் வரையறுக்கலாம்.
# ஒளிக்காலத்துவம்

## தாவரங்கள்

பல ஆஞ்சியோஸ்பெர்ம் பூக்கும் தாவரங்களில் ஃபைட்டோகுரோம் அல்லது கிரிப்டோகுரோம் என்ற ஒளியை ஈர்க்கும் புரதங்கள் உள்ளன. இந்த புரதங்கள் பூக்கள் மலர்வதற்கு இருளின் நீளம் அல்லது பகலின் நீளம் ஆகியவற்றைக் கண்டறிகிறது.
# ஒளிக்காலத்துவம்

## முழுமையான ஒளிநாட்டத் தாவரங்கள்

சில தாவரங்களின் பூக்கள் மலர்வதற்கு முழுமையான இருள் அல்லது குறைவான இருள் தேவைப்படுகிறது. இவ்வகைத் தாவரங்களுக்கு முழுமையான ஒளிநாட்டத் தாவரங்கள் (Obligate Photo Periodic Plants) என்று பெயர்.
# ஒளிக்காலத்துவம்

## பகுதி ஒளிநாட்டத் தாவரங்கள்

இத்தாவரங்களின் பூக்கள் மலர்வதற்கு குறைவான ஒளி அல்லது இருள் தேவைப்படுகிறது.
# ஒளிக்காலத்துவம்

## பைட்டோகுரோம் வகைகள்

இது இரண்டு வகைப்படும். அவை: P<sub>r</sub>, P<sub>fr</sub>.
P<sub>r</sub> என்பது செயலற்ற ஃபைட்டோகுரோம் வகையாகும். இது தாவரங்கள் குறைவான ஒளியில் வளர்வதைத் தடை செய்கிறது. P<sub>fr</sub> என்பது செயல்படும் ஃபைட்டோகுரோம் புரதமாகும். பகலிலுள்ள சிவப்பு ஒளி P<sub>r</sub> என்ற செயலற்ற ஃபைட்டோகுரோம் புரதத்தை செயல்படும் ஃபைட்டோகுரோம் (P<sub>fr</sub>) புரதமாக மாற்றுகிறது. செயல்படும் ஃபைட்டோகுரோம் புரதத்தினால் தாவரங்கள் வளர்கின்றன. இதற்கு மாறாக நிழலில் அல்லது இரவில் சிவப்பு ஒளி குறைவாக காணப்படுவதால் இவ்வொளி செயல்படும் நிலையிலுள்ள P<sub>fr</sub> ஃபைட்டோகுரோம் புரதத்தை செயலற்ற P<sub>r</sub> என்ற ஃபைட்டோகுரோம் புரதமாக மாற்றுகிறது. இதனால் தாவரங்கள் இருளில் அல்லது நிழலில் நன்றாக வளர்வதில்லை.  
தாவரங்களில் காணப்படும் இந்த ஃபைட்டோகுரோம் தாவரங்களின் ஒளிக்காலத்துவத்தை நிர்ணயிக்கின்றன. பூக்கும் தாவரங்களில் ஒளிக்காலத்துவத்தை Holiday என்பவர் சோதனை மூலம் நிரூபித்தார். இதே போன்று சில தாவரங்களில் நீல ஒளி மற்றும் புற ஊதாக் கதிர் A ஆகியவற்றை ஈர்க்கும் தன்மை கொண்ட கிரிப்டோகுரோம் என்ற புரதமும் காணப்படுகிறது.
# கடற்செவ்வந்தி

**மெலான்தீரா பைஃபுளோரா** (*Melanthera biflora*, என்னும் தாவரம் கடல் டெய்சி என்றும் கடற்கரை டெய்சி என்றும் அழைக்கப்படுகிறது. இது சூரியகாந்திக் குடும்பத்தைச் சேர்ந்த பூக்கும் தாவரம். இது பரவலாகவும் விரைவாகவும் வளரும் தாவரமாகும்.
# கடற்செவ்வந்தி

## பரவல்

இத்தாவரம் உப்புத் தன்மையை தாங்கி வளரும். சீனா, இந்தியத் துணைக்கண்டம், தென்கிழக்காசியா, குயின்ஸ்லாந்து, பசிபிக் தீவுகளான பிஜி, நியுவே, தொங்கா, சமோவா, குக் தீவுகள் உள்ளிட்ட இந்தோ-பசிபிக் வெப்பவலயப் பகுதிகளில் காணப்படுகிறது. இத்தாவரம் பெரும்பாலும் தீவின் கடலோரப்பகுதிகளிலும் அரிதாக உள்நிலை பகுதிகளிலும் காணப்படுகிறது.  
இத்தாவரம் கடினமான தண்டுடைய பல்லாண்டு சிறு செடி அல்லது புதர் செடி ஆகும். இது கிளைகளுடன் கூடிய நீண்ட தளைப்பகுதி கொண்டது. 2 மீட்டர் நீளம் வரை சென்றபின் வளையும் தன்மை உடையது. இது மற்ற தாவரங்களில் மீது படர்ந்து வளரும். இதன் இலைக்காம்பு குறுகியதாகவும் இலைப்பரப்பு முட்டை வழவத்திலும் இருக்கும் இது மஞ்சள் நிற சிறிய மலர்களை உடையது. அடர்த்தியான கொத்தான பழங்களை உடையது.  
இதன் இலைகள் உண்ணத்தக்கவை. மலேசியாவில் இதன் தண்டுப்பகுதி உண்ணப்படுகிறது. இலைச்சாரின் வடி நீர் பாரம்பரிய மருத்துவத்திற்கு பயன்படுகிறது. இதன் இலைகள் வயிற்று வலி நிவாரணியாகப் பயன்படுத்தப்படுகிறது. இதன் மலர்களும் மருத்துவ குணம் கொண்டது. இத்தாவரம் முயலுக்கு தீவனமாக பயன்படுகிறது.  
| வில்]] | } |
| --- | --- |
# த. புஷ்பராஜூ

**த. புஷ்பராஜூ** (*T. Pushparaju*) ஒரு இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினருமாவர். இவர் புதுக்கோட்டை மாவட்டம் ஆலங்குடியினைச் சார்ந்தவர். புதுக்கோட்டை டி. இ. எல். சி. பள்ளியில் பள்ளி இறுதி வகுப்பினை முடித்துள்ளார். புஷ்பராஜூ, 1977ஆம் ஆண்டு நடைபெற்ற சட்டப் பேரவைத் தேர்தலில் ஆலங்குடி தொகுதியிலிருந்தும், 1984ஆம் ஆண்டு நடைபெற்ற தேர்தலில் திருமயம் சட்டமன்றத் தொகுதியிலிருந்தும் இந்திய தேசிய காங்கிரசு வேட்பாளராக போட்டியிட்டுத் தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். இவர் புதுக்கோட்டை மாவட்ட காங்கிரசு குழுவில் 15 ஆண்டுகள்மாவட்ட தலைவராக இருந்தார்.
# வி. எஸ். விஐய்

**வி. எஸ். விஜய்** (*V. S. Vijay*) ஒரு இந்திய அரசியல்வாதியாவார். இவர்
பதினான்காவது தமிழ்நாடு சட்டப் பேரவைக்கு அனைத்திந்திய அண்ணா திராவிட முன்னேற்றக் கழகம் சார்பில் வேலூர் தொகுதியிலிருந்து தேர்ந்தெடுக்கப்பட்டார்.  
விஜய், முடவியல் பட்டம் பெற்றுள்ளார் . மேலும், தமிழ்நாடு அரசின் முன்னாள் சுகாதார அமைச்சராகவும் இருந்தார். வேலூர் தொகுதியில் சுமார் 20 ஆண்டுகளாக சட்டமன்ற உறுப்பினராக இருந்த சி.ஞானசேகரனை தோற்கடித்து வெற்றி பெற்றார்.  
2016 இல் நடந்த சட்டமன்றத் தேர்தலில் இவரது தொகுதியில் பி. கார்த்திகேயன் என்பவர் வெற்றி பெற்றார்.
# சரளாதேவி

**சரளாதேவி** (*Sarala Devi*, 9 ஆகத்து 1904 – 4 அக்டோபர் 1986) இந்திய சுதந்திர இயக்க ஆர்வலர், பெண்ணிய சமூக ஆர்வலர், எழுத்தாளர். 1921ஆம் ஆண்டில் ஒத்துழையாமை இயக்கம் ஒன்றில் சேர்ந்த முதல் ஒடிசா பெண்மணி ஆவார். சுதந்திர இந்தியாவில் ஒடிசா சட்டமன்றத்தில் தேர்ந்தெடுக்கப்பட்ட முதல் பெண். ஒடிசா சட்டமன்றத்தி்ன் முதலாவது பெண் பேச்சாளராகவும் கட்டாக்கின் கூட்டுறவு வங்கியின் முதல் பெண் இயக்குநராகவும், உப்கால் பல்கலைக்கழகத்தின் முதல் பெண் செனட் உறுப்பினராகவும், இந்திய தேசிய காங்கிரசின் முதல் ஒடிசா பெண் பிரதிநிதியுமாகவும் இருந்தார்.  
சரளாதேவி 1904ஆம் ஆண்டு ஆகஸ்ட் 9 அன்று பாலிக்குடாவுக்கு அருகே நாிலோ கிராமத்தில் பிறந்தார். அப்போது வங்காள மாகாணத்தின் ஒரிசா பிாிவு (இப்போது ஒடிசாவில் உள்ள ஜாக்சிங்ஷ்பூர் மாவட்டத்தில்) சமீந்தார் குடும்பத்தைச் சேர்ந்தவர். அவரது தந்தை பசுதேவ் கனுங்கோ மற்றும் அவரது தாயார் பத்மாவதி தேவி ஆவார். அவரது தந்தையின் மூத்த சகோதரரான பாலமுகுந்த கனுங்கோ, துணைக் கலெக்டரால் வளா்க்கப்பட்டார். சரளாதேவி தனது தொடக்கக்கல்வியை பங்கிவில் பெற்றார். அந்த நேரத்தில் உயா்கல்விக்கு பெண்களுக்கு எந்த அணுகலும் இல்லை. அதனால் அவளுடைய மாமா ஒரு ஆசிரியரை வீட்டுக்கு வரவழைத்து அவளுக்கு பயிற்றுவித்தார். சரளாதேவி வங்காளம், சமற்கிருதம், ஒடியா ஆகிய மொழிகளைப் பயின்றார். வங்கியில் பணியாற்றிய போது சரளாதேவி விடுதலை இயக்கத்தில் சேர பங்கி என்ற இடத்தின் ராணியாகிய சுகாதேவியின் கதைகளால் ஈர்க்கப்பட்டார்.  
1917ல் பகவதி மகாபத்ராவை மணந்தாா். 1918 ஆம் ஆண்டில் இந்திய தேசிய காங்கிரசில் சேர்ந்தார். மகாத்மா காந்தியின் ஒரிசா முதல் பயணத்தைத் தொடா்ந்து 1921ல் காங்கிரஸ் கட்சியில் சோ்ந்தார். 1943 முதல் 1946 வரை கட்டாக்கில் உள்ள உட்கால் சாஉறிதி சமாஜின் செயலாளராக பணியாற்றினார். சரளாதேவி 30 புத்தகங்களையும் 300 கட்டுரைகளையும் எழுதியுள்ளார்.